**STRAVOVACÍ PORIADOK**

**na školský rok 2021/2022**

**Pracovná doba v kancelárii ŠJ :** od 6,30 hod. do 14,30 hod.

**Vedúca ŠJ :** Bc. Anna Pavlovičová

**ČIPOVÝ SYSTÉM, PRIHLÁSENIE STRAVY**

Od 01.09.2019 v školskej jedálni funguje čipový systém. Stravník sa **prihlasuje na obedy** vypísaním **zápisného lístka** – prihláška na stravovanie, pri ktorej si súčasne vyzdvihne **čipovú kľúčenku**. Vydaním čipovej kľúčenky je stravník automaticky prihlásený na stravu, podľa zápisného lístka, to znamená, že obedy má automaticky objednané až do odhlásenia. **Stratu čipovej kľúčenky** je potrebné nevyhnutne nahlásiť vedúcej ŠJ, čip bude zablokovaný pre prípad neoprávneného použitia a pre pokračovanie v stravovaní je potrebné zakúpiť **nový čip v hodnote 2,--€.**

**ČASOVÝ HARMONOGRAM STRAVOVANIA**

**Žiaci MŠ** Desiata: 8,30 - 8,50 h

 Obed: 11,15 - 12,00 h

 Olovrant: 14,15 - 14,35 h

**Žiaci ZŠ a ostatní stravníci** Obed: 12,00 - 13,30 h

**PLATBA ZA STRAVOVANIE**

**Žiaci MŠ** Desiata: 0,34 € Desiata: 0,34 €

 Obed: 0,80 € Obed: 0,80 €

 Olovrant: 0,23 € Olovrant: -------

 Réžia: 0,10 € Réžia: 0,10 €

 Spolu: **1,47 €** Spolu: **1,24 €**

**I. stupeň** 1-4 ročník za 1 deň Obed: 1,08

 Réžia: 0,10

 Spolu: **1,18 €**

**II.stupeň** 5-9 ročník za 1 deň Obed: 1,16

 Réžia: 0,10

 Spolu: **1,26 €**

**JEDÁLNE LÍSTKY**

Jedálny lístok je vypracovaný vedúcou ŠJ a hlavnou kuchárkou. Prípadné pripomienky, námety, je možné prerokovať iba s vedúcou ŠJ alebo riaditeľkou MŠ. Školská jedáleň má právo zmeniť jedálny lístok zo dňa – na deň, bez oznámenia o zmene jedla stravníkom.

**PRIHLASOVANIE A  ODHLASOVANIE SA NA STRAVOVANIE**

* **Žiakov v MŠ** prihlasuje a odhlasuje rodič, alebo jeho zákonný zástupca osobne alebo zápisom do určeného zošita na tento účel priamo pri vstupe do budovy MŠ, alebo telefonicky č.t: **042/ 4394549 najneskôr do : 7,15 hod. ráno**
* **Žiaci ZŠ, zamestnanci** a ostatní stravníci sa odhlasujú priamo v ŠJ do určeného zošita jeden deň vopred do 13,30h.alebo telefonicky na **č.t: 042/43945 49**
* **vo výnimočnej situácii !!! v daný deň v čase od 6,30 do 7,15 hod. výlučne na telefónnom čísle 042/43 945 49 – školská jedáleň**
* **hromadné odhlášky zo stravy : v prípade turnajov, výletov, exkurzií a pred prázdninami sa strava odhlasuje najneskôr 3 pracovné dni vopred.**

**STRAVA V OBEDÁROCH**

Rodičia, ktorý nestihli prvý deň odhlásiť stravu, si môžu stravu odobrať v obedári **od 11,00 hod. do 13,00 hod.** vo vyhradenom priestore, **ostatné dni musia rodičia stravu odhlásiť.** Upozorňujeme stravníkov, ktorí si obed odoberú do obedára, aby ho skonzumovali do ukončenia výdajnej doby t.j. **do 14,00 hod.** ( podľa platných hygienických predpisov). Za obed skonzumovaný po tejto dobe a za problémy, ktoré z toho môžu vyplynúť nezodpovedáme. Zákon č. 245/2008 Z.z. § 140 a 141 hovoria o zariadeniach školského stravovania, ktoré sú zriadené na účely stravovania detí a žiakov v zariadeniach školského stravovania, t.j. stravník sa stravuje v školskej jedálni. Zákon nepripúšťa konzumáciu stravy, ktorá je vyrobená v školskej jedálni v domácom prostredí. Stravovanie stravníkov v školskej jedálni má výchovný moment a je prevenciou v oblasti výživy.

**DOZOR V ŠKOLSKEJ JEDÁLNI**

Počas výdaja obeda je v školskej jedálni je zabezpečený pedagogický dozor.( Rozvrh – nástenka ŠJ).

**PROJEKTY : ŠKOLSKÉ OVOCIE –** realizované spoločnosťou LUNYS, s.r.o. Poprad

Cieľom projektu je zvýšiť frekvenciu podávania školského ovocia , 100 %nej ovocnej šťavy a ovocného pyré bez pridania cukru a konzervačných látok.

 **SPRÁVANIE SA ŽIAKOV V ŠJ: - žiak:**

1. Má právo stravovať sa v školskej jedálni. Do jedálne vstupuje v čase určenom na obed. 2. Pri vstupe do školskej jedálne si každý žiak umyje ruky. Vrchný odev(kabát, vetrovka a pod.) si odkladá v priestoroch šatne pred ŠJ. Cenné veci( peňaženka, mobil a pod.) si môže vziať so sebou do ŠJ. Do ŠJ sa nesmie vstupovať so žuvačkou. 3. Do jedálne prichádza disciplinovane. Zaradí sa postupne do poradia k výdajnému okienku, nepredbieha sa a čaká na výdaj stravy. 4. Žiaci sú povinní dodržiavať pokyny zamestnancov ŠJ a prítomných pedagógov. 5. Pri stole sa správa kultúrne (nevykrikuje, nerozpráva nahlas), neničí inventár (príbor, obrusy, poháre, taniere, stoličky atď ), ovocie konzumuje pri stole a nerozhadzuje ho po jedálni. 6. Po skončení obeda odnesie použitý riad k okienku, nechá po sebe čisté miesto a pri odchode od stola zasunie stoličku. 7. Pri nevoľnosti alebo úraze sú stravníci povinní okamžite hlásiť túto skutočnosť zamestnancovi ŠJ alebo dozor konajúcemu pedagógovi. 8. Po odchode z jedálne v tichosti opustí priestory ŠJ a MŠ. 9. Za opakované priestupky závažnejšieho charakteru, či hrubé nekultúrne správanie môže byť žiak dočasne vylúčený zo školského stravovania. 10. Žiaci, ktorí sa stravujú v školskej jedálni smú mobil použiť k nahliadnutiu pre informáciu
času. Počas stravovania dodržiavajú základné zásady spoločenskej etiky, t.z. počas obeda
netelefonujú, neposielajú SMS správy, nehrajú hry, nefotia a nenatáčajú svojich spolužiakov
a okolie. V prípade, že im zvoní mobil vystúpia z radu, respektíve opustia svoje miesto a
telefonát si vybavia v súrnych prípadoch v priestoroch pred školskou jedálňou.

**Počas pobytu v školskej jedálni sa správam slušne, nekričím a uvedomujem si, že v priestoroch materskej školy spia malé deti !**